Pere Leib

AS Pere Leib oli Tartus asunud ettevõte, mis tootis ja turustas pagari- ja kondiitritooteid. Aktsiaseltsina asutati see 1993. aastal Tartu LeivakombinaadistEttevõttest Pere koduleht Internet Archive'is (vaadatud 25.02.2013).

Ettevõtte ajalugu ulatub 1912. aastasse, mil Tartus Riia tänaval avasid leivatööstuse Taani ettevõtja Lorenz Sander ja pangajuht Woldemar von Roth. 1944. aastal moodustati mitme tööstuse liitmisel Jahu- ja Leivakombinaat, mis 1963. aastast kandis nime Tartu Leivakombinaat (lühend: TLK). 2005–2011 oli firma nimeks AS Pere Leib Tootmine.

Ettevõtte töö toimus kolmes tsehhis: leiva-saia-, kondiitri- ja väikesaiatsehhis. Ettevõttes töötas üle 200 inimese. Pere Leiva tuntumate kaubamärkide seas olid Pere, Wabariigi sarja tooted, Virmalise ja Draamateatri tort jms.

2012. aasta aprillis võttis Tartu leivatehase rendile Linerel OÜ, kes jätkas tootmist Pere kaubamärgi all."Tartu leib ja tort külmutatuna müügile" Maaleht, 11. oktoober 2012 2014. aasta jaanuaris teatas Linerel tootmise lõpetamisest ja taotles pankrotti, koondades töötajad.Jaan Olmaru Leivatehase töötajaid ootab ees kollektiivne koondamine Postimees, 20.01.2014 Veebruari alguses taastas tootmise tehase uus omanik OÜ Eesti Leivatööstus, kes palkas uuesti tööle osa senistest töötajatest, kuid ei kasuta Pere Leiva kaubamärke.Jaan Olmaru Tartu leivatehas alustas taas tootmist Postimees, 05.02.2014

Vaata ka
Pere Leib Tartu (võrkpalliklubi)

 Viited 

Kategooria:Tartu endised ettevõtted
Kategooria:Eesti toiduainetööstuse ettevõtted